

 **REPUBLIKA E SHQIPERISË**

AGJENCIA PËR MBËSHTETJEN E SHOQËRISË CIVILE

SEKTORI I FINANCES DHE KONTROLLIT TE BRENDSHEM

Nr.\_\_\_\_\_\_Prot. Datë\_\_\_\_/\_\_\_\_/2023

Lënda: Treguesit e buxhetit të katër mujorit të II të vitit 2023 për institucionin AMSHC.

 **MINISTRISË SË FINANCAVE DHE EKONOMISË**

 **DREJTORISË SË PËRGJITHSHME TË BUXHETIT**

 **DREJTORISË SË ANALIZAVE DHE POLITIKAVE BUXHETORE**  Tiranë

Në zbatim të Ligjit nr.9936, datë 26.06.2008 “Për Menaxhimin e Sistemit Buxhetor në Republikën e Shqipërisë” i ndryshuar, Ligjin Nr.84/2022 “Për Buxhetin e Vitit 2023” në zbatim të Udhëzimit të përhershëm të Ministrit të Financave Nr.2, datë 6.02.2012 “ Për proçedurat standarte të zbatimit të Buxhetit”, në zbatim te Udhëzimin Plotësues nr. 2 datë 9.01.2023 "Për zbatimin e Buxhetit të vitit 2023", si edhe sipas Udhëzimit nr.22 datë 17.11.2016 ”Për Procedurat standarde të monitorimit të buxhetit në njësitë e qeverisjes qëndrore”, Institucioni Agjencia për Mbështetjen e Shoqërise Civile, raporton mbi treguesit e buxhetit të katër mujorit të dytë të vitit 2023.

Fondet buxhetore të akorduara për AMSHC –në për vitin 2023 janë në vlerën 123,781,000 lekë për shpenzime korrente dhe kapitale :

 në lekë

|  |  |
| --- | --- |
| **EMËRTIMI** | **VITI 2023**  |
| Shp. Paga & Sig. Shoq. |  18,105,000 |
| Shp. të tjera korrente | 104,700,000 |
| Shp.kapitale të brendshme |  1,000,000 |
| **Totali** |  **123,805,000** |

Ndërkohë, për arsye të vijueshmërisë së monitorimeve në terren të projekteve të cilat financohen nga AMSHC, në kuadër të udhëtimeve të punës të realizuara përgjatë muajve Janar – Prill 2023 nga AMSHC të tilla si Udhëtim pune në Bruksel/Belgjike por edhe në Prishtinë /Kosovë, gjithashtu nisur edhe nga nevoja për mbulimin e shpenzimeve me karakter “monitorim/vlerësim në terren të projekteve financuar nga AMSHC”, si dhe për mbulimin e eventeve me qëllim rritje kapacitetesh teknike të OJF -ve si pjesë e qëllimit afatgjatë të punës së AMSHC- së në përgjithësi,

fondi i planifikuar Artikulli “Mallra dhe Shërbime” (602) AB i cili është planifikuar fillimisht sipas Ligjit të Buxhetit për Vitin 2023 për Kapitullin 88 AMSHC në vlerën 2,500,000 lekë, eshte realizuar për katër mujorin e pare të vitit 2023 ne vlerën 1,020,839 leke.

Ndërkohë për katër mujorin e dytë eshte kërkuar rialokim fondesh nga llogaria e granteve dhe ky fond tani eshtë në total prej 4,500,00 leke nga të cilat janë realizuar një total prej 1,667,665 lekesh

Gjithashtu, është shtuar në llogarinë 606 fondi prej 150,000 lekësh fond i cili do të përdoret përgjatë vitit për stafin e AMSHC- së sipas legjislacionit që rregullon këtë pjesë.

Mbështetur në Ligjin Nr.84/2022 “Për Buxhetin e Vitit 2023” në zbatim të Udhëzimit të përhershëm të Ministrit të Financave Nr.2, datë 6.02.2012 “*Për proçedurat standarte të zbatimit të Buxhetit*”, në zbatim te Udhëzimit Plotësues nr. 2 datë 9.01.2023 "Për zbatimin e Buxhetit të vitit 2023" si dhe për zbatimin e VKM –së nr,325, dt.31.05.2023 “*Për miratimin e strukturës së pagave, niveleve të pagave dhe shtesave të tjera mbi pagë të zëvendësministrit, funksionarëve të kabineteve, prefektit, nënprefektit, nënpunësve civilë dhe nënpunësve në disa institucione të administratës publike"*, janë kërkuar fonde nga Ministria e Financave dhe Ekonomisë për përballimin e rritjes së pagave nëpërmjet shkresave përkatëse.

Ndryshimet e ndodhura në llogaritë buxhetore dhe që u pasqyruan ne limitet mujore të muajit Gusht 2023 janë si me poshtë vijon :

1. Shtim në llogarinë e pagave 600 me vlerë 2,700,000 leke
2. Shtim në llogarinë e sigurimeve 601 me vlerë 250,000 lekë
3. Shtim në llogarinë e mallrave /shërbimeve në vlerën 2,000,000 lekë
4. Reduktim në llogarinë e granteve me vlerën 2,000,000 lekë

Institucioni AMSHC, ka realizuar fondet buxhetore për katër mujorin e dytë të vitit 2023 në **vlerën totale prej 90, 933, 888 lekë.**

Përgjatë katër mujorit të dytë të vitit janë disbursuar edhe kontratat fituese të Thirrjes 16 lidhur direkt pas shpalljes se fituesve. Eshte disbursuar sipas kontratave përkatese vlera prej 70% e kontratave të lidhura nga Thirrja 16 e cila ka një vlerë totale prej 95,500,000 lekë.

Fondi buxhetore janë realizuar respektivisht si :

Artikulli “Paga” (600) është planifikuar në vlerën **18,070, 000 lekë ( pas rishikimit te planit buxhetor )** , realizuar **12,749,396 lekë.**

Artikulli “Kontributi Sigurimeve Shoqërore dhe Shëndetësore” (601) është planifikuar në vlerën **2, 985, 000 lekë ( pas rishikimit te planit buxhetor )** , realizuar **1,976,402 lekë.**

Fondi i Pagave dhe Sigurimeve Shoqërore (artikulli 600-601), është realizuar në zbatim të strukturës organizative të miratuar në zbatim të Gjatë vitit 2023, numri mesatar i punonjësve është realizuar 16 punonjës faktik nga 16 punonjës të miratuar në

strukturë, si dhe dy punonjës me kontratë të përkohshme nje specialist si dhe sanitare/punonjese sherbimi.

Artikulli “Mallra dhe Shërbime” është planifikuar në vlerën 4,700,000 lekë fillimisht, eshte rishikuar nepermjet rialokimit të fondeve nga llogaria e granteve me mënyre shkresore dhe vlera akutale plan e kesaj llogarie eshte 6,700,000 leke nderkohe qe jane realizuar për katër mujorin e dyte të vitit 2023 fondet ne **vlerën 2,504,369 lekë në total për produktet 602AA dhe 602AB.**

Në realizimin e shpenzimeve operative, AMSHC është mbështetur në një shpërndarje sa më racionale të kërkesave, të cilat lidhen me:

- Realizimin e shpenzimeve të detyrueshme ndaj shtetit, si detyrime taksa e tatime, energji elektrike, ujë, shërbime postare e telefonike, në funksion të një veprimtarie normale institucionale.

- Kyerjen e blerjeve dhe prokurimeve të mallrave dhe shërbimeve me të tretë për nevoja të AMSHC.

Artikulli “Mallra dhe Shërbime” (602) AB është planifikuar në vlerën 4,500,000 lekë, realizuar për katër mujorin e dyte të vitit 2023 ne **vlerën 1,6667,665 lekë.**

Ky ze buxheti eshte perdorur per Krijimin e facilitetit për udhëtime pune brenda dhe jashtë vendit me fokus rritjen e kapaciteteve të stafit, rritjen e bashkëpunimit me OJF-të, me organizatat e shoqërisë civile si dhe shkëmbimin e eksperiencave dhe praktikave më të mira me vendet e rajonit dhe më gjërë si dhe per monitorimet ne terren te projekteve te cilat jane financuar dhe financohen vit pas viti nga AMSHC dhe jane te detyrueshme qe te monitorohen edhe ne terren persa i perket realizimit te aktiviteteve dhe shpenzimeve financiare te parashikuara ne projektprozimet e tyre.

Artikulli “Transferime Korrente të Brendshme” (604), është planifikuar në vlerën **98,000,000 lekë, realizuar 73,703,721 lekë per periudhen e raportimit Maj – Gusht 2023.**

Ky është dhe zëri më me peshë në strukturën e buxhetit të AMSHC-së, duke qenë se dhe misioni i këtij institucioni ka si qëllim kryesor financimin e Shoqërisë Civile me Grante për projektpropozimet të OJF-ve përfituese si dhe mbështetjen teknike të OSHC-ve në vend.

Në realizimin e këtij zëri, AMSHC-ja ka vazhduar me monitorimin dhe \ disbursimet e mbetura të Thirrjes 14, jane ndjekur disbursimet e Thirrjes 15 sipas kontratave si dhe eshte bere disbursimi i 70% te kontratave lidhur pas shpalljes se fituesve te Thirrjes 16.

Artikulli “Investime” (231) është planifikuar në vlerën 1,000,000 lekë, për blerje pajisje elektronike dhe zyre .

Në realizimin e zërave buxhetore të planifikuar për Vitin 2023, AMSHC ka zbatuar me korrektësi të gjitha detyrimet që rrjedhin nga Ligji nr. 10093, datë 09.03.2009 ”Për Organizimin dhe Funksionimin e Agjencisë për Mbështetjen e Shoqërisë Civile”, si dhe legjislacionin

admnistrativo – financiar në fuqi.

  **DREJTOR EKZEKUTIV**

**Andi KANANAJ**